

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

**L Ē M U M S**

Daugavpilī

2022.gada 31.maijā  **Nr.355**

(prot.Nr.18, 5.§)

**Par atbalstu investīciju projekta “Aglonas ielas pārbūve posmā no Tukuma ielas līdz Kauņas ielai” īstenošanai**

Pamatojoties uz Daugavpils valstspilsētas un Augšdaugavas novada attīstības programmas 2022.-2027.gadam Daugavpils valstspilsētas investīciju plānu, Ministru kabineta 22.02.2022. noteikumu Nr.143 “Noteikumi par kritērijiem un kārtību, kādā 2022.gadā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršanai” 3.2.punktu, ņemot vērā Daugavpils domes ārkārtas Finanšu komitejas 2022.gada 31.maija sēdes atzinumu, atklāti balsojot: PAR – 11 (I.Aleksejevs, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, I.Prelatovs, V.Sporāne-Hudojana, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj**:

1. Atbalstīt investīciju projekta “Aglonas ielas pārbūve posmā no Tukuma ielas līdz Kauņas ielai” (turpmāk – Investīciju projekts) īstenošanu.

2. Iesniegt Investīciju projekta pieteikumu Vides aizsardzības un reģionālās attīstības ministrijai valsts aizdevuma saņemšanai, saskaņā ar Ministru kabineta 22.02.2022. noteikumiem Nr.143 “Noteikumi par kritērijiem un kārtību, kādā 2022.gadā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršanai” un tajos noteiktajiem kritērijiem.

3. Nodrošināt līdzfinansējumu Investīciju projekta īstenošanai no pašvaldības budžeta līdzekļiem pa gadiem: 2022.gadā – 17 586.56 *euro* (septiņpadsmit tūkstoši pieci simti astoņdesmit seši *euro* 56 centi); 2023.gadā – 16 748.06 *euro* (sešpadsmit tūkstoši septiņi simti četrdesmit astoņi *euro* 06 centi).

4. Lēmuma izpildi kontrolē domes priekšsēdētāja vietnieks V.Kononovs.

Pielikumā: Pašvaldības investīciju projekta “Aglonas ielas pārbūve posmā no Tukuma ielas līdz Kauņas ielai” apraksts.

Domes priekšsēdētāja

1.vietnieks *(personiskais paraksts)*  A.Vasiļjevs

Pielikums

Daugavpils domes

2022.gada 31.maija

lēmumam Nr.355

**Pašvaldības investīciju projekta “Aglonas ielas pārbūve posmā no Tukuma ielas līdz Kauņas ielai” apraksts**

|  |  |
| --- | --- |
| **Investīciju projekta pieteicējs** | Daugavpils pilsētas pašvaldība |
| **Investīciju projekta uzsākšanas un pabeigšanas mēnesis, gads** | Projekta uzsākšana - 2022.gada augusts  Projekta pabeigšana - 2023.gada jūlijs |
| **Investīciju projekta mērķis:** | Uzlabot pašvaldības transporta infrastruktūru drošības un sasniedzamības veicināšanai, nodrošinot labas kvalitātes satiksmes infrastruktūru un tās ilgtspēju. |
| **Investīciju projekta izmaksas:** | **Investīciju projekta kopējās izmaksas: 228 897.44 *euro***  Aizņēmuma kopējais apmērs 194 562.82 *euro* , tai skaitā:   * 2022.gadam: 99 657.16 *euro* * 2023.gadam: 94 905.66 *euro*   Pašvaldības budžeta līdzfinansējuma kopējais apmērs 34 334.62 *euro* , tai skaitā:   * 2022.gadam: 17 586.56 *euro* * 2023.gadam: 16 748.06 *euro* |
| **Investīciju projekta tehniskā gatavība** | Visiem ielu posmiem ir izdota būvatļauja un veiktas atzīmes par PN izpildi.  Noslēdzies iepirkums. |
| **Investīciju projekta galvenās aktivitātes:** | Ielas posma garums ir **0,235 km**.  Būvprojektā paredzēti sekojoši risinājumi: koku un krūmu zāģēšana; ierakuma/uzbēruma būvniecība; slēgtas ūdens atvades sistēmas izbūve (lietus ūdens uztvērējakas-gūlijas); apgaismojuma izbūve; nobrauktuvju uz īpašumiem izbūve; autostāvvietu izbūve; salizturīgās kārtas būvniecība; nesaistītu minerālmateriālu mais. pamata nesošās apakškārtas būvniecība; nesaistītu minerālmateriālu mais. pamata nesošās virskārtas būvniecība; karstā asfaltbetona seguma apakškārtas izbūve; karstā asfaltbetona dilumkārtas izbūve; ceļa aprīkojuma – ceļa zīmju uzstādīšana; apzaļumošanas darbi.Vienlaikus tiek paredzēts nodrošināt arī vides pieejamības risinājumus ietvēm - ielu krustojumos ar ietvēm tiek paredzēts taktīlā bruģa segums. |

Domes priekšsēdētāja

1.vietnieks *(personiskais paraksts)* A.Vasiļjevs